เรียน  ผู้ว่าราชการกรุงเทพมหานคร

          บริษัท ซาวน่า สบายดี จำกัด บ้านเลขที่ 12/32 ถนนประเสริฐมนูกิจ 33 แยก 2 ขอแจ้งความเดือดร้อนอันเกิดขึ้นจากการก่อสร้างยกระดับพื้นถนน และจัดทำท่อระบายน้ำ พร้อมรางน้ำรูปตัววีในซอยยอดมณี (แยก 2)  โดยมีผู้รับเหมารายบริษัท วันชัย 1992 จำกัด ในฐานะคู่สัญญากับสำนักงานเขตบึงกุ่ม ตามสัญญาเลขที่ 18/2567 ลงวันที่ 28 มีนาคม 2567 วันเริ่มสัญญา 20 มีนาคม ถึงวันที่ 21 กันยายน 2567  ปัจจุบันการก่อสร้างมีความคืบหน้าช้ามาก และมีการปิดผิวการจราจรทั้งหมด โดยเริ่มเทคอนกรีตจากบริเวณด้านท้ายของซอย และจะทยอยไล่ขึ้นมาจนถึงปากซอยซอย

        ทั้งนี้  การที่ผู้รับเหมาได้ทำการปิดพื้นผิวจราจรโดยสิ้นเชิง  ได้สร้างประชาชนที่อาศัยอยู่ท้ายซอยไม่สามารถเข้าออกยังเคหะสถานของตัวเองได้  จากการที่กระผมได้ไปเจรจากับผู้ควบคุมงานก่อสร้าง ขอให้เปิดพื้นผิวการจราจรบางส่วนควบคู่กับการก่อสร้างเพื่อให้ประชาชนสามารถสัญจรเข้าและออก แต่กลับได้รับการยืนยันว่า จะทยอยปิดพื้นผิวการจราจรของถนนซอยทั้งหมดไล่จากท้ายซอยมาจนถึงปากซอย ระยะทางประมาณ 600 เมตร  โดยอ้างว่าจะต้องดำเนินการให้แล้วเสร็จภายในสิ้นปี 2567 นี้ ที่ผ่านมาผู้รับเหมารายนี้ได้นำท่อระบายน้ำ และบ่อพักน้ำ มาวางไว้บริเวณข้างถนนซอยเป็นระยะระยะเวลาหลายเดือนแต่ก็ไม่ได้ดำเนินการก่อสร้างใดๆ เลย จนกระทั่งระยะเวลาตามสัญญาล่วงเลยเกินกำหนดตามสัญญา มาที่ระบุประมาณสองเดือน 

        กระผมเห็นว่าการกระทำของผู้รับเหมารายดังกล่าว ไม่ได้คำนึงถึงความเดือดร้อนของพี่น้องประชาชนที่ต้องสัญจรเข้าออกซอยแต่อย่างใด แต่จะคำนึงถึงแต่ความสะดวกสบายของตัวเองในการก่อสร้างเทคอนกรีตถนนซอยดังกล่าว  โดยทางเทคนิคการก่อสร้างน่าจะมีวิธีการที่ไม่ทราบผลกระทบและความเดือดร้อนให้กับประชาชนผู้อยู่อาศัย  จึงขอเรียนมายังท่านผู้ว่าฯเพื่อโปรดพิจารณาดำเนินการแก้ไขความเดือดร้อนของประชาชนในซอยดังกล่าวนี้ด้วย

       แต่ผมหวังเป็นอย่างยิ่งว่า ทางหน่วยงานภายใต้สังกัดของท่านจะช่วยเจรจาหรือ หา แนวทางบรรเทาความเดือดร้อนให้กับพี่นักประชาชนพักอาศัยอาศัยอยู่ในซอยดังกล่าวนี้

        จึงเรียนมาเพื่อโปรดพิจารณา จักขอบพระคุณยิ่ง

                  บริษัท ซาน่า สบายดี จำกัด